钦定古今图书集成/明伦汇编/氏族典/第347卷 > 周玺
## 钦定古今图书集成/明伦汇编/氏族典/第347卷 > 周玺

按《明外史周玺传》：“玺字天章，庐州卫人。弘治九年进
士。授吏科给事中，三迁礼科都给事中。慷慨好言事。
武宗初，擢顺天府丞。玺论谏深切，率与中官抵牾刘
瑾等，积不能堪。至是勘近县皇庄，与锦衣都指挥杨
玉共事。玉，瑾党玺，词色无假。玉奏玺侮慢敕使，瑾即
矫旨逮下诏狱，掠死。瑾诛，诏复官。福王时，追谥忠悫。”